**Ministru kabineta noteikumu projekta**

**„Noteikumi par Eiropas Trešo valstu valstspiederīgo integrācijas fonda**

**2013.gada programmas aktivitāšu īstenošanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Eiropas Padomes 2007.gada 25.jūnija lēmuma Nr.2007/435/EK, ar ko laikposmam no 2007.gada līdz 2013.gadam izveido Eiropas Trešo valstu valstspiederīgo integrācijas fondu kā daļu no Vispārīgās programmas „Solidaritāte un migrācijas plūsmu pārvaldība”, attiecībā uz dalībvalstu pārvaldības un kontroles sistēmām, administratīvās un finanšu pārvaldības noteikumiem un Fonda līdzfinansēto projekta izdevumu atbilstību, 19.pantu, Eiropas Komisija ir apstiprinājusi Eiropas Trešo valstu valstspiederīgo integrācijas fonda 2013.gada programmu.Eiropas Komisijas 2008.gada 5.marta lēmuma Nr. 2008/457/EK, kas nosaka kārtību, kādā īstenojams Padomes lēmums 2007/435/EK, ar ko laikposmam no 2007.gada līdz 2013.gadam izveido Eiropas Trešo valstu valstspiederīgo integrācijas fondu kā daļu no Vispārīgās programmas „Solidaritāte un migrācijas plūsmu pārvaldība”, attiecībā uz dalībvalstu pārvaldības un kontroles sistēmām, administratīvās un finanšu pārvaldības noteikumiem un Fonda līdzfinansēto projekta izdevumu atbilstību 9.pants nosaka, ka dalībvalstīm jānosaka projektu atlases un finansējuma piešķiršanas procedūra.Vispārīgās programmas „Solidaritāte un migrācijas plūsmu pārvaldība” ietvaros izveidoto fondu vadības likuma 7.panta otrās daļas 1.punkts nosaka, ka vadošās iestādes pienākums ir nodrošināt plānošanas dokumentu izstrādi, savukārt, 14.panta 3.punkts paredz, ka Ministru kabinets nosaka fonda projektu konkursa organizēšanas kārtību, prasības fonda finansējuma saņēmējiem, fonda projektu iesniegumu sagatavošanas un iesniegšanas kārtību un to vērtēšanas kritērijus, fonda projektu atlases kārtību, granta līguma slēgšanas kārtību, kā arī tehniskās palīdzības aktivitātes īstenošanas kārtību. Ministru kabineta 2011.gada 22.februāra protokollēmuma Nr.11 41.§ 2.punkts paredz, ka Tieslietu ministrija nodod un Kultūras ministrija no 2011.gada 1.aprīļa pārņem Eiropas Trešo valstu valstpiederīgo integrācijas fonda vadošās iestādes funkciju īstenošanu. Atbilstoši šajā protokollēmumā noteiktajam 2011.gada 29.martā ir veikts grozījums Ministru kabineta 2003.gada 29.aprīļa noteikumos Nr.241 „[Kultūras ministrijas nolikums](http://www.likumi.lv/doc.php?id=74750)”, paredzot, ka Kultūras ministrija īsteno Eiropas Trešo valstu valstspiederīgo integrācijas fonda pārraudzību. Līdz ar Ministru kabineta 2011.gada 4.oktobra noteikumiem Nr.765 „Grozījums Ministru kabineta 2010.gada 27.jūlija noteikumos Nr.676 „Vispārīgās programmas „Solidaritāte un migrācijas plūsmu pārvaldība” izveidoto fondu vadības un kontroles kārtība”” tika noteikts, ka Eiropas Trešo valstu valstspiederīgo integrācijas fonda (2007.–2013.gads) vadošā iestāde ir Kultūras ministrija.Saskaņā ar Ministru kabineta 2011.gada 22.februāra protokollēmuma Nr.11 41.§ „Protokollēmuma projekts „Par sabiedrības integrācijas funkcijām” 10.punktu, Kultūras ministrija kā Eiropas Trešo valstu valstspiederīgo integrācijas fonda vadošā iestāde virza apstiprināšanai izstrādāto noteikumu projektu, kurā ir definēti pasākumi un to uzraudzības rādītāji, kas ir atbalstāmi Eiropas Trešo valstu valstspiederīgo integrācijas fonda 2013.gada programmas noteikto aktivitāšu ietvaros.Eiropas Padomes 2007. gada 25. jūnija lēmums Nr. 2007/435/EK, ar ko laika posmam no 2007. gada līdz 2013. gadam izveido Eiropas Trešo valstu valstspiederīgo integrācijas fondu kā daļu no Vispārīgās programmas “Solidaritāte un migrācijas plūsmu pārvaldība”, (turpmāk – lēmums Nr. 2007/435/EK), 11. pantā noteikts, ka lēmuma īstenošanai paredzētais finansējums ir pieejams līdz 2013. gada 31. decembrim. Saskaņā ar 2009.gada 9.jūlija Komisijas lēmumu (2009/534/EK) ar kuru groza Lēmumu 2008/457/EK (turpmāk – Lēmums), kas nosaka kārtību, kādā īstenojams Padomes Lēmums 2007/435/EK, ar ko laikaposmam no 2007. gada līdz 2013. gadam izveido Eiropas Trešo valstu valstspiederīgo integrācijas fondu kā daļu no Vispārīgās programmas “Solidaritāte un migrācijas plūsmu pārvaldība”, attiecībā uz dalībvalstu pārvaldības un kontroles sistēmām, administratīvās un finanšu pārvaldības noteikumiem un Fonda līdzfinansēto projektu izdevumu atbilstību 1.panta 3.punktu tika aizstāts Lēmuma XI pielikuma 1.4.1. punktu aizstāja ar sekojošu punktu: 1) Projekta izmaksām jārodas un attiecīgajiem maksājumiem jābūt izdarītiem (izņemot amaortizāciju) pēc tā gada 1.janvāra, kas minēts finansēšanas lēmumā, ar kuru apstiprinātas dalībvalsts gada programmas. Atbilstības laikaposms ir līdz (N (\*) +2) gada 3.jūnijam, kas nozīmē, ka projekta izdevumie jārodas pirms šī datuma, kur (\*) N ir gads, kas minēts finansēšanas lēmumā, ar kuru apstiprināta dalībvalsts programma. Komisija ar 2013.gada 27.jūnijā pieņēma lēmumu (C(2013) 4074 final) ar ko Latvijai apstiprina 2013.gada ikgadējo programmu eiropas Trešo valstu valstpsiederīgo integrācijas fondam un 2013.gada līdzfinansējumu no šā fonda. Saskaņā ar šā lēmuma 3.pantu attiecībā uz 2013.gada programmu izdevumu atbilstības galīgais datums pasākumiem ir **2015.gada 30.jūnijs**, un izdevumu atbilstības galīgais datums tehniskai palīdzībai ir 2016.gada 31.marts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projektā„Noteikumi par Eiropas Trešo valstu valstspiederīgo integrācijas fonda 2013.gada programmas aktivitāšu īstenošanu” (turpmāk – noteikumu projekts) vadošā iestāde ir noteikusi aktivitāšu īstenošanas kārtību, projektu iesniegumu vērtēšanas kritērijus, projektu iesniegumu atlases organizēšanas kārtību, projekta iesniegumu sagatavošanas un iesniegšanas kārtību, prasības projekta iesnieguma iesniedzējiem, granta līguma slēgšanas kārtību, projektu īstenošanas kārtību, tehniskās palīdzības aktivitātes īstenošanas kārtību. Noteikumu projekts nepieciešams, lai uzsāktu projektu atlasi 2013.gada programmas aktivitātēs un nodrošinātu efektīvu Eiropas Trešo valstu valstspiederīgo integrācijas fonda līdzekļu apguvi šādās aktivitātēs:- 1.”a” aktivitātē „Valodas un adaptācijas programmu attīstība, trešo valstu pilsoņu integrācijai un saliedētas sabiedrības veidošanai” (kopējais aktivitātes finansējums 1 826 280,32 *euro*);- 1.”b” aktivitātē „Nacionālais integrācijas centrs un informatīvi pasākumi Latvijas sabiedrībai” (kopējais aktivitātes pieejamais finansējums 500 000,00 *euro*);- 2.aktivitātē „Izveidot un ieviest sistēmas, kas paredzētas informācijas par dažādu trešo valstu pilsoņu kategoriju vajadzībām savākšanai un analīzei” (kopējais aktivitātes pieejamais finansējums 25 000,00 *euro*);- 3.aktivitātē „Izstrādāt un ieviest starpkultūru mācību sistēmu, palielinot iespējas un daudzveidības apziņu, valsts, privāto institūciju un sociālo partneru personāla apmācība, kuri nodrošina pakalpojumus, tostarp izglītības iestādes” (kopējais aktivitātes pieejamais finansējums 88 259,20 *euro*);- 4.aktivitātē „Pieredzes, labās prakses un informācijas apmaiņa starp dalībvalstīm integrācijas jomā” (kopējais aktivitātes pieejamais finansējums 15 000,00 *euro*).Kopējais aktivitātēs pieejamais finansējums ir 2 454 539,52 *euro*.Eiropas Trešo valstu valstspiederīgo integrācijas fonda 2013.gada programmas projektu aktivitāšu ieviešanas termiņš ir līdz 2015.gada 30.jūnijam. **Līdz ar to, lai nodrošinātu 2013.gada programmas paredzēto aktivitāšu atbilstošu īstenošanu un tādu projektu, kuru īstenošana uzsākta 2012.gada programmas ietvaros, īstenošanas nepārtrauktību, nepieciešams pieņemt Ministru kabineta noteikumu projektu steidzamības kārtā.** |
| 3. | Projekta izstrādē iesaistītās institūcijas | Kultūras ministrija. Kultūras ministrijas Konsultatīvā padome trešo valstu pilsoņu integrācijai. |
| 4. | Cita informācija | Noteikumu projektam izstrādāts 11.pielikums „Fonda izmaksu noteikumi”, kas nav iekļauts noteikumu projekta pamattekstā. „Fonda izmaksu noteikumi”, sākot jau ar fonda 2009.gada programmas aktivitāšu īstenošanu, veidoti kā atsevišķs pielikums Ministru kabineta noteikumiem par fonda kārtējām gada programmām. Izmaksu noteikumu noteikšana Ministru kabineta noteikumu pielikumā būtiski finansējuma saņēmējiem atvieglo teksta uztveri. Izmaksu noteikumi ir tulkojums no Lēmuma Nr. 2008/457/EK XI pielikuma „Noteikumi par izdevumu atbilstību integrācijas fondam” un ir apjomīgs dokuments ar četrām sadaļām, līdz ar to tā iekļaušana Ministru kabineta noteikumu pamattekstā būtiski sarežģītu ne tikai izmaksu noteikumu uztveri, bet arī visu Ministru kabineta noteikumu pamatteksta uztveri. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts skar projektu iesniedzējus, kas var būt valsts iestādes, pašvaldības, pašvaldību iestādes, atvasinātas publiskas personas, biedrības un nodibinājumi, starptautiskas organizācijas, kā arī valsts vai pašvaldību vai citu juridisko personu (izņemot komercsabiedrību) dibinātas augstskolas. Fonda galvenā mērķa grupa ir tādu valstu pilsoņi, kas nav Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsoņi, un bezvalstnieki (turpmāk – trešo valstu pilsoņi), kuri Latvijā ieradušies pēdējo piecu gadu laikā un likumīgi uzturas Latvijas teritorijā.Lai uzlabotu trešo valstu pilsoņu valsts valodas prasmes, par fonda mērķa grupu var uzskatīt arī tos trešo valstu pilsoņus, kas Latvijas Republikā likumīgi uzturas vairāk nekā piecus gadus.Fonda mērķa grupā var iekļaut trešo valstu pilsoņus, kas uzsākuši procedūru likumīgu tiesību iegūšanai ieceļošanai Latvijas Republikā, lai pirms ieceļošanas tiem nodrošinātu integrācijas pakalpojumus.Fonda mērķa grupā nav iekļaujami trešo valstu pilsoņi, kuri iesnieguši patvēruma pieteikumu, par ko galīgais lēmums vēl nav pieņemts, kuriem ir bēgļa vai alternatīvais statuss vai kuri var pretendēt uz bēgļa vai alternatīvo statusu saskaņā ar Patvēruma likumu, kā arī sezonas darbu veicēji. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nerada papildu ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Nav  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| 7. Cita informācija | Finansējums noteikumu projekta īstenošanai tiks nodrošināts Kultūras ministrijas budžeta apakšprogrammas 70.08.00 „Eiropas Komisijas programmas „Solidaritātes un migrācijas plūsmu pārvaldīšanas pamatprogrammas 2007.-2013.gadam”esošo līdzekļu ietvaros.  |

*Anotācijas IV sadaļa – noteikumu projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts nepieciešams šādu Eiropas Savienības tiesību aktu īstenošanai: Padomes 2007.gada 25.jūnija lēmums Nr.2007/435/EK, ar ko laikposmam no 2007.gada līdz 2013.gadam izveido Eiropas Trešo valstu valstspiederīgo integrācijas fondu kā daļu no Vispārīgās programmas „Solidaritāte un migrācijas plūsmu pārvaldība”.Eiropas Komisijas 2008.gada 5.marta lēmums Nr.2008/457/EK, kas nosaka kārtību, kādā īstenojams Padomes lēmums Nr.2007/435/EK, ar ko laikposmam no 2007.gada līdz 2013.gadam izveido Eiropas Trešo valstu valstspiederīgo integrācijas fondu kā daļu no Vispārīgās programmas „Solidaritāte un migrācijas plūsmu pārvaldība”, attiecībā uz dalībvalstu pārvaldības un kontroles sistēmām, administratīvās un finanšu pārvaldības noteikumiem un Fonda līdzfinansēto projektu izdevumu atbilstību (turpmāk – Komisijas lēmums Nr. 2008/457/EK). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Ar noteikumu projektu tiek pārņemtas vai īstenotas tikai tās normas, kas attiecas uz privātpersonām. Komisijas lēmuma Nr.2008/457/EK normas, kas attiecas uz fonda vadībā iesaistītajām valsts iestādēm, ir piemērojamas tieši un tās nav nepieciešams pārņemt. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu). | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta. | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Komisijas lēmuma Nr. 2007/435/EK 1.panta 2.punkts | Noteikumu projekta 8punkts | Pilnībā | Noteikumu projekts šo jomu neskar. |
| Komisijas lēmuma Nr. 2007/435/EK 1.panta 3.punkts | Noteikumu projekta 9.punkts | Pilnībā | Noteikumu projekts šo jomu neskar. |
| Komisijas lēmuma Nr. 2007/435/EK 1.panta 4.punkts | Noteikumu projekta 6, 8. punkts | Pilnībā | Noteikumu projekts šo jomu neskar. |
| Komisijas lēmuma Nr. 2007/435/EK Preambulas 13.punkts | Noteikumu projekta 7.punkts | Pilnībā | Noteikumu projekts šo jomu neskar. |
|  |  |  |  |
| Komisijas lēmuma Nr. 2008/457/EK 9.panta 1.punkts. | Noteikumu projekta 17.punkts | Pilnībā | Noteikumu projekts šo jomu neskar. |
| Komisijas lēmuma Nr. 2008/457/EK 11.pants | Noteikumu projekta 111. un 112., 113. punkts | Daļēji | Noteikumu projekta punkts izteikts atbilstoši publisko iepirkumu regulējošo normatīvo aktu prasībām. |
| Komisijas lēmuma Nr. 2008/457/EK 34., 35pants | Noteikumu projekta 58.punkts. | Pilnībā | Noteikumu projekts šo jomu neskar. |
| Komisijas lēmuma Nr. 2008/457/EK XI pielikums | Noteikumu projekta XII sadaļa,10.pielikums | Pilnībā, ņemot vērā arī Eiropas Komisijas sagatavoto rokasgrāmatu par izdevumu atzīšanu, kas sīkāk skaidro atsevišķas prasības | Noteikumu projekts šo jomu neskar. |
| Komisijas lēmuma Nr. 2008/457/EK11.pielikuma I.sadaļas d) apakšpunkts | Noteikumu projekta 107., 108.punkts, 11.pielikuma 1.1.4.apakšpunkts | Pilnībā | Noteikumu projekts šo jomu neskar. |
| Komisijas lēmuma Nr. 2008/457/EK 10.panta 3.daļa | Noteikumu projekta 12.punkts | Pilnībā | Noteikumu projekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1.apakšpunktā un jau tikusi norādīta arī V sadaļas 2.punktā. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrādes laikā noteikumu projekts 2014.gada 11.martā tika nosūtīts Konsultatīvajai padomei trešo valstu pilsoņu integrācijai (turpmāk – Konsultatīvā padome), kas tika izveidota, lai veicinātu diskusiju un sadarbību starp institūcijām trešo valstu pilsoņu integrācijas jomā, sekmētu trešo valstu pilsoņu un viņus pārstāvošo nevalstisko organizāciju līdzdalību valsts politikas veidošanā sabiedrības integrācijas jomā. |
| 2. | Sabiedrības līdzdalība projekta izstrādē | Konsultatīvā padome izveidota, pamatojoties uz Nacionālās identitātes, pilsoniskās sabiedrības attīstības un integrācijas politikas pamatnostādnēm 2012. – 2018.gadam (apstiprinātas ar Ministru kabineta 2011.gada 20.oktobra rīkojumu Nr.542). Konsultatīvā padome ir Kultūras ministrijas konsultatīva institūcija, kuras mērķis ir veicināt diskusiju un sadarbību starp institūcijām trešo valstu pilsoņu integrācijas jomā, sekmēt trešo valstu pilsoņu, kā arī viņus pārstāvošo nevalstisko organizāciju līdzdalību valsts politikas sabiedrības integrācijas jomā veidošanā. Konsultatīvā padome sastāv no valsts (Kultūras ministrija, Ārlietu ministrija, Iekšlietu ministrija, Izglītības un zinātnes ministrija, Labklājības ministrija, Veselības ministrija, Valsts kanceleja, Pilsonības un migrācijas lietu pārvalde), pašvaldību institūciju pārstāvjiem (Rīgas pilsētas dome, Daugavpils pilsētas dome), nevalstisko organizāciju pārstāvjiem (biedrības - „Latvijas Cilvēktiesību centrs”, „Patvērums „Drošā māja””, „Izglītības attīstības centrs”, „Latvijas Lietuviešu Jauniešu Kopiena”, „Izglītības un inovāciju attīstības centrs”), kā arī pārstāvjiem no Latvijas Pašvaldību savienības, Latvijas Darba devēju konfederācijas, Latvijas Brīvo arodbiedrību savienības. |
| 3. | Sabiedrības līdzdalības rezultāti | No Konsultatīvās padomes tikai saņemti ierosinājumi un iebildumi par noteikumu projektu un Kultūras ministrija, izskatot sniegtos priekšlikumus un iebildumus, 2014.gada 11.aprīlī nosūtīja Konsultatīvajai padomei izziņu ar norādēm par to, ka iebildumi ir ņemti vērā, vai informāciju par saskaņošanā panākto alternatīvo risinājumu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. U.Lielpēters

2014.05.24.

2392

G.Preimanis, 67330319

gatis.preimanis@km.gov.lv